— 75 — 



ventet, at han var gaaet videre paa den Vej, som var betraadt af Lamou- 

 roux og Agardh. Det kan ikke ses, om Lyngbye havde Blik for, at der 

 var gjort nogle Skridt i den rigtige Retning. Han prøvede, som han siger, 

 først at ordne efter Frugten, men opgav det, da han ikke fandt det muligt 

 paa denne Maade at give en tilfredsstillende Inddeling. Hans Opfattelse 

 af Forholdet mellem et naturligt og et kunstigt System hænger maaske 

 sammen med, at han som Dilettant var kommet ind paa dette Studium 

 og havde arbejdet sig op til et meget indgaaende Specialkendskab paa 

 dette Omraade uden for øvrigt at være uddannet som Botaniker. Men i 

 Virkeligheden var Tiden for en virkelig videnskabelig Begrundelse af et 

 naturligt Algesystem endnu ikke kommet, og selv Agardhs System var 

 behæftet med store Mangler, som Lyngbye sikkert ogsaa har kunnet se. 

 Hans Gruppe Confervoideæ indeholder i Virkeligheden lige saa heterogene 

 Elementer som de Lyngbyeske Grupper. — - Lyngbyes Inddeling har ikke 

 faaet Betydning som videnskabeligt System; men den har utvivlsomt gjort 

 sin Nytte som Hjælpemiddel ved Bestemmelse og har i saa Fald virket 

 efter sin Hensigt. ' . 



Lyngbyes Værk har saaledes ikke haft Betydning for den videre Op- 

 bygning af Algesystemet. Men det har stor plantegeografisk Betydning, 

 og ganske særlig har det Betydning ved de omhyggelige Beskrivelser og 

 Afbildninger, i hvilke der er nedlagt en stor Mængde nye Iagttagelser ikke 

 alene over de mange nye Arter og Slægter men ogsaa over de tidligere 

 kendte. Hans Værk er i Virkeligheden ret enestaaende, idet det indeholder 

 udførlige Beskrivelser og for en meget stor Del Afbildninger af alle de 

 indenfor de behandlede Floraomraader fundne Arter, saavel af Ferskvands- 

 som af Havalger incl. Diatoméer. Det er et Hovedværk i den ældre fyko- 

 logiske Litteratur, som stadig raadspørges af dem, der sysler med Alger, 

 særlig de nordiske. Det er en Pryd for den danske Litteratur, og tjener 

 til Ære for dets Forfatter, saa vel som for dem, der har medvirket til dets 

 Udgivelse. 



I den efterfølgende Diskussion deltog Mag. Christensen, Dr. Ferdi- 

 nandsen, Cand. mag. Hakon Jørgensen, Gartner A. Lange, Prof. Ostenfeld, 

 Dr. Ove Paulsen, Prof. Raunkiær, Prof. Warming og Taleren. 



Professor L. Kolderup Rosenvinge talte derefter om i nyereTid ind- 

 vandrede Havalger i de danske Farvande. 



I den efterfølgende Diskussion deltog Mag. Christensen, Mag. Gan- 

 drup, Prof. Ostenfeld, Cand. mag. Boye Petersen, Mag. Porsild og Taleren. 



Meddelelsen vil blive trykt i Tidsskriftet. 



